o
Elä elämää, jonka Jumala on sinulle tarkoittanut.
Jos joudut kovasti ponnistelemaan toisen hyväksynnän eteen, -
sinulta odotetaan ponnistelemista ja periksiantamista jatkossakin.
Seuraavana Iloa arkeen -ohjelmassa.
ILOA ARKEEN
Tervetuloa Iloa arkeen -ohjelman pariin.
Tämänpäiväinen aiheemme on haastava ja erittäin hyödyllinen.
Keksitkö koskaan verukkeita? Minä keksin.
Yleinen veruke on "Tämä on liian vaikeaa."
"Haluaisin antaa anteeksi, mutta se on liian vaikeaa."
Tänään opettelemme luopumaan "Liian vaikeaa" -verukkeesta.
Sen sijaan teemme sen, mitä kuuluu tehdä.
Jatkan opetusta riippuvuuksista.
Keinutuolissa ihminen liikkuu ja ponnistelee.
Silti hän ei mene eteenpäin.
Muista tämä.
Seuraavaa esitystä voi verrata keinutuolissa keinumiseen.
Kunpa olisin vapaa.
Kunpa minullakin olisi mahtava palvelutehtävä kuten Joycella.
Kunpa osaisin ulkoa perustuslain ja itsenäisyysjulistuksen.
Kunpa en olisi ylipainoinen.
Kunpa olisin velaton.
Kunpa asuntoni olisi siisti.
Kunpa en olisi niin äkäinen.
Nuo asiat eivät tule toivomalla!
Meidän on noustava ylös -
ja ravisteltava irti laiskuus ja velttous.
Meidän on käytettävä itsehillintää, -
jonka Jumala on meihin asettanut Pyhän Henkensä kautta.
Heti kun alamme käyttää itsehillintää, Paholainen sanoo: -
"Se on vaikeaa."
Meidän on lopetettava sen hokeminen.
"Se on niin kovaa."
Kahleissa pysyminen on kovaa!
Se on kovaa, kun ei koskaan ole tyytyväinen ulkonäköönsä, -
kun perintätoimistosta soitellaan ja uhkaillaan -
tai kun autoa ollaan hinaamassa pois, koska maksut ovat rästissä.
Se on kovaa, kun kaikki muut elävät voittoisasti -
mutta itse tietää sisimmässään, että oma elämä olisi reilassa, -
jos olisi toiminut oikein.
Meidän ei saa antaa muiden ihmisten hallita meitä.
Meidän täytyy antautua Pyhän Hengen ohjaukseen.
Kun päätämme, ettemme anna ihmisten hallita meitä, -
meidän täytyy varautua ristiriitoihin.
Sekin vaatii kurinalaisuutta ja itsehillintää.
Ihmisten miellyttäjä aistii toisen ärtymyksen ja yrittää lepytellä.
Et ole tyytyväinen. Korjaan tilanteen.
Mukautan oman elämäni ja teen sinut tyytyväiseksi.
Ongelmana on vain, että itse olen onneton.
Se voi johtaa katkeruuteen ihmisiä ja elämää kohtaan.
Jumala ei ole luonut meitä manipuloitavaksi ja tuupittavaksi.
Jotkut ovat riippuvaisia hyväksynnästä.
Avaa 1. Tess. 2:4.
Tämä on yksi riippuvuuksista, joita tänään käsittelemme.
1. Tess. 2:4.
"Koska Jumala on katsonut meidät kelvollisiksi" -
"julistamaan evankeliumia," -
"me emme puhuessamme pyri olemaan mieliksi ihmisille vaan Jumalalle."
Jumala ei pidä siitä, kun sydämemme sanoo 'ei' ja suumme sanoo 'kyllä'.
Jumala ei pidä siitä, kun sydämemme sanoo 'kyllä' ja suumme sanoo 'ei'.
Meidän täytyy seurata Pyhän Hengen johdatusta.
Meidän ei sovi antaa periksi ihmisten painostuksen edessä.
Usein kysytään, pitääkö vaimon totella miestä.
Alistuminen toisen tahtoon tarkoittaa sitä, -
että emme voi aina pitää omaa päätämme.
Elämässä täytyy joskus tehdä asioita vastentahtoisesti.
Raamatussa kehotetaan alistumaan toisten tahtoon, -
mutta vain, jos se ei edellytä Jumalan tahdon vastaista toimintaa.
Mistä löytyy tasapaino? Se löytyy ihmisen sisältä.
Tasapaino on Pyhän Hengen johdatuksen seuraamista.
Pyhä Henki asuu uskovassa.
Jumala haluaa johdattaa ja ohjata.
Jumala johdattaa meitä kehotuksin.
Meidän täytyy opetella seuraamaan rauhaa.
Jos emme koe rauhaa jostakin ja tiedämme, -
ettei Jumala hyväksy sitä, meidän on kyettävä sanomaan 'ei'.
Mikä sitten on tasapainoa?
Kristityn naisen ei pitäisi suostua katsomaan miehensä kanssa pornoa.
Se ei miellytä Jumalaa.
Naisen ei sovi luopua kirkossa käymisestä ja Raamatun lukemisesta.
Se olisi Jumalan sanan vastaista.
Toisaalta jos nainen haluaa ostaa jotakin, mutta mies kieltää sen, -
naisen pitäisi alistua miehen tahtoon, -
ellei miehen pyrkimyksenä ole manipuloida tai nöyryyttää naista -
ja kieltää naiselta oikeudet ja vapauden.
Tarvitaan tasapainoa. Älä sano kotona: -
"Joyce sanoi, ettei minun tarvitse enää miellyttää sinua."
Kuulkaahan.
Olin ennen hyvin kontrolloiva ja manipuloiva.
Kun Dave yritti valita ravintolaa, sanoin: "Älä määräile."
Isä ja monet muut auktoriteetit käyttivät minua hyväkseen.
Päätin, ettei kukaan enää määräile minua.
Sellainen asenne ei sovi saarnaajalle.
Minun piti muuttaa asenteitani. Samaa kaipaatte tekin.
Minä saarnaan tänään hyvin.
Katsotaan kahta raamatunkohtaa ihmisten miellyttämisestä.
Avaa Joh. 12:42.
Monet ovat riippuvaisia toisten hyväksynnästä.
He eivät ole tyytyväisiä eivätkä onnellisia, -
jos löytyy yksikin, joka ei pidä heidän tekemisistään.
Eikö niin?
Kuinka monella on tämänkaltainen ongelma?
Uskon, että epävarmuus on yksi suurista ongelmistamme.
Epävarma ihminen haluaa kaikkien hyväksynnän.
Meidän on opittava pääsemään tasapainoon.
Joh. 12:42: -
"Kaikesta huolimatta monet hallitusmiehistäkin" -
"uskoivat Jeesukseen."
"Fariseusten pelossa he eivät kuitenkaan tunnustaneet sitä," -
"jottei heitä erotettaisi synagogasta."
Jopas jotakin.
Haluaisin tehdä näin, mutta pelkään menettäväni ystäväni.
Uskon, että Jumala kehottaa minua tekemään näin, -
mutta jos toimin näin, tiedän, -
että välit tiettyihin ihmisiin katkeavat -
tai he nauravat minulle ja juoruilevat minusta -
ja ajattelevat minusta tietyllä tavalla.
Mietimme liikaa, mitä muut ajattelevat -
ja mitä he mahtavat sanoa -
ja pysymmekö porukoissa.
Hallitusmiehet eivät uskaltaneet tunnustaa uskoaan Jeesukseen, -
koska he pelkäsivät synagogasta erottamista.
Kun sain Pyhän Hengen kasteen ja sain kutsun julistustyöhön, -
minut heitettiin ulos seurakunnasta.
Menetin monia ystäviä.
Huomasin nopeasti, etteivät he olleet oikeasti ystäviä.
Olin yksinäinen. Tiesin, että minusta puhuttiin.
Näin kaupassa entisiä ystäviäni.
Tiesin, että he puhuivat minusta.
Se tuntui pahalta.
Minua arvostellaan.
Minusta kirjoitellaan perättömiä lehtijuttuja.
Mutta tässä olen, keskellä Jumalan tahtoa.
Voin sanoa sen suoraan ja häpeämättä.
Keskellä Jumalan tahtoa.
Olen onnellinen, vaikka kaikki eivät pidä siitä.
Tuntuu pahalta, kun ihmiset arvostelevat.
Se, mitä on sisälläni, on enemmän kuin se, mitä he voivat antaa.
Hyväksynnän hakeminen antamalla periksi toisten vaatimuksille -
on loputon suo.
Sinulta odotetaan loputonta periksiantamista jatkossakin.
Sinulla on verellä ostettu oikeus olla oma itsesi.
Jumala ei käytä välikäsiä, kun hän ilmaisee omaa tahtoaan.
Jos olisin uskonut jokaista neuvonantajaa, olisin seonnut.
Luetaan jae 43.
"Ihmisten antama kunnia oli heille rakkaampi kuin Jumalan antama."
Meidän täytyy välttää syyllistymästä samaan.
Avaa Gal. 1:10.
Paavali sanoo: "Ihmistenkö suosiota minä nyt etsin vai Jumalan?"
Sano se ääneen.
Etsinkö ihmisten vai Jumalan suosiota?
"Tai ihmisillekö pyydän olla mieliksi?"
Mehän haluamme olla suosittuja.
Ymmärrän sen. Haluan ihmisten pitävän minusta.
Meidän ei silti sovi olla riippuvaisia siitä.
Siitä ei voi tulla elämää määrittävä asia, -
joka saa tekemään tyhmyyksiä hetkellisen hyvänolon takia.
Minun ongelmani alkoivat lapsuuden hyväksikäytöstä.
Isäni oli hyvin vihainen mies.
Kukaan ei halunnut suututtaa häntä.
Jos isä näytti vihaiselta, aloin miettiä, mitä olin tehnyt väärin.
Yritin korjata olemistani, jotta isä leppyisi.
Valitettavasti pelkäsin ihmisten vihaa pitkän ajan.
En halunnut, että minulle ollaan vihaisia.
Se ei ollut normaalia. Se oli riippuvuus.
En halunnut, että kukaan on vihainen minulle.
Mukautin käytöstäni ja lepyttelin kiukuttelijoita.
Jotkut eivät ole koskaan tyytyväisiä.
Jos Paholainen huomaa pystyvänsä viemään sinua ihmisten kautta, -
sillä on ote koko elämästäsi.
Korostan taas, ettemme halua olla ilkeitä.
Tasapaino löytyy täältä.
Teen ihmisten eteen monia asioita, joita minua ei huvittaisi tehdä.
Raamatussa kehotetaan elämään uhrautuvasti.
En kehota ketään toimimaan jatkuvasti oman pään mukaan.
Liika kiltteys voi kuitenkin ruokkia toisen ongelmaa.
Liika kiltteys vain vahvistaa toisen sidoksia.
Niin kauan kuin tanssimme isän ongelman ympärillä, -
isä ei koskaan joutunut kohtaamaan ongelmaansa.
Jeesus, auta meitä.
Anna meille rohkeutta ja varmuutta olla se ihminen, -
jonka Sinä haluat meidän olevan.
Auta niin, ettemme olisi riippuvaisia hyväksynnästä.
Room. 15.
Luetaan tasapainosta kertova raamatunkohta.
Room. 15:1-3: -
"Meidän, vahvojen, tulee kantaa heikkojen vajavaisuuksia," -
"eikä elää itsellemme mieliksi."
"Olkoon kukin lähimmäiselleen mieliksi hänen parhaaksensa," -
"että hän rakentuisi."
"Sillä ei Kristuskaan elänyt itsellensä mieliksi," -
"vaan niin kuin kirjoitettu on:" -
"Niiden herjaukset, jotka sinua herjaavat, ovat sattuneet minuun".
Kun päätän, vastustanko jotakuta vai suostunko hänen vaateisiinsa, -
päätökseni ei perustu siihen, mitä minä haluan.
Meidän täytyy ensin kysyä Jumalalta.
Meidän täytyy oppia elämään siten, -
että olemme virittäytyneitä Pyhän Hengen kanavalle.
Kuulemme pienen hiljaisen äänen. Meillä on rauha asian suhteen.
Jumalan henki asuu meissä kristityissä, uskovissa.
Meillä on verellä ostettu oikeus seurata Pyhää Henkeä.
Älä heitä hukkaan elämääsi paheksunnan pelossa.
Kuinka moni saarnaaja haluaa miellyttää puheellaan kuulijoita?
Kun puhuja ravistelee ihmisiä, kaikki eivät ole iloisia.
Sanoin eilen illalla jotakin, ja kolme ihmistä lähti.
Valitettavasti he eivät kuulleet sanoman loppua.
En saa antaa periksi sen edessä.
Paavalikin sanoi, että haluamme miellyttää Jumalaa, emme ihmisiä.
Opetukseni ovat suosittuja, koska ne ovat hyödyksi.
Syötän vihanneksia, vaikka haluaisitte jälkiruokaa.
Kun annamme ihmisille jotakin hyödyllistä ja rakentavaa, -
ihmiset arvostavat meitä.
Ihmiset eivät pidä henkilöstä, jonka yli kävellään jatkuvasti.
Ette arvostaisi minua, jos antaisin ihmisten horjuttaa itseäni
Tämän päivän yhteiskunnassa monet kärsivät tasapainottomuudesta.
On helppoa muodostaa riippuvuuksia.
Riippuvuus ei aina liity huumeisiin tai alkoholiin.
Ihminen voi tulla riippuvaiseksi työstä, TV:stä ja murehtimisesta.
Riippuvuus on jotakin, mikä hallitsee meitä.
Meidän ei saa olla riippuvaisia mistään muusta kuin Jeesuksesta.
Voimme elää ilman joitakin asioita, mutta emme ilman Jeesusta.
Älä anna asioiden hallita elämääsi. Antaudu Pyhän Hengen ohjaukseen.
Tänään tarjoamme neliosaista opetussarjaa.
Nauhoitteiden mukana lähetämme runkomonisteen.
Tämä opetus on auttanut minua paljon.
Olen laatinut taltioinnin, jotta muutkin saavat siitä avun.
Tärkeimmät asiat on kirjattu runkomonisteeseen.
Opetus auttaa saamaan kiinni elämästä, jonka Jeesus on antanut.
Seuraavassa tilaustiedot. Lopuksi sanon jokusen sanan.
Beauty for Ashes on yksi perusopetuksistamme.
Kerron lapsuuteni hyväksikäytöstä, hylkäämisestä ja tuskasta.
Kerron myös, miten Jumala muutti minut.
Ehkä sinä tai joku tuttavasi on hyväksikäytetty, -
kaltoinkohdeltu tai hylätty.
Saatat edelleen piilotella menneisyytesi haavoja.
Ehket ole pystynyt kertomaan menneisyydestä puolisollesikaan.
Tästä opetuksesta on paljon apua.
Voin sanoa sen omasta kokemuksesta.
Koin sen kautta eheytymisen.
Monet ovat todistaneet samaa omasta elämästään.
Toivon opetussarjan siivittävän sinut tunne-elämän eheytymiseen.
Kirjoita meille todistuksesi.
Jumala on eheyttänyt minut. Hän eheyttää sinutkin.
Neliosaisen opetussarjan mukana lähetämme runkomonisteen.
Tilaa opetussarja puhelimitse tai osoitteesta www.joycemeyer.org
Opetussarja sopii kaikille, jotka tuntevat olonsa nujerretuiksi.
Se on arvokas työväline myös sielunhoitajille.
Tilaa englanninkielinen tuote puhelimitse tai Internetin kautta.
Oletko kuullut, mitä Joycen uudesta menestyskirjasta sanotaan?
Kirja ei kerro dieetistä. Se kertoo terveellisestä elämäntavasta.
Kirjaa voi soveltaa arkielämässä.
Kuka tahansa voi nojautua kirjan raamatullisiin periaatteisiin.
Tilaa Look Great, Feel Great (Näytä hyvältä, voi hyvin) -kirja -
puhelimitse tai Internetin kautta.
Mikäli tämä ohjelma on koskettanut sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 1944A
Kiitos!
Joyce Meyer Ministriesin kumppanina autat monia.
Ryhdy kumppaniksi. Miljoonat kiitokset joka päivä.
Napsauta
Kirjaudu
Paina painiketta
Napsauta jo!
Se on maailmanlaajuinen
Hauskaa
Joycen Internet-sivut osoitteessa www.joycemeyer.org
Siisti saitti
Oikea helmi
Rakastan sitä
Käy Internet-sivulla www.joycemeyer.org
Joyce Meyer järjestää St. Louisissa naistenkonferenssin joka syksy.
Mahtavaa. - Jokaiselle jotakin!
Älä elä tunteidesi mukaan!
Voit olla itsevarma, vaikka sinusta ei tunnu siltä.
Vuonna 2006 vieraana oli John Maxwell.
Voit käyttää päiväsi joko korjaamiseen tai valmistautumiseen.
Toiset korjailevat jatkuvasti eilisen virheitä.
Lisa Bevere: "Haluan toimia niin," -
"että elämästäni on iloa mahdollisimman monelle."
Mukana oli myös Darlene Zschech.
Se on naisten oma viikonloppu.
Mahtavaa! - Fantastista! - Ihana kokemus.
Vuonna 2006 aiheena oli "Itsevarma nainen".
Seuraa ilmoittelua vuoden 2008 naistenkonferenssista -
Internet-sivuiltamme www.joycemeyer.org
Kuvittele itsesi varmempana.
Vapaudu tuhoisista ja jarruttavista ajatusmalleista.
Olin riippuvainen syyllisyydestä.
Jotakin oli pielessä, jos minusta tuntui hyvältä.
Seuraa Iloa arkeen -ohjelmia.
Haluamme antaa teille jotakin ilmaiseksi.
Lähetämme kuukausittain ilmestyvän lehtemme postissa ilmaiseksi.
Lehdessä on artikkeleita, kokous- kalenteri ja tietoja tuotteistamme.
Usein artikkelit käsittelevät terveyttä ja hyvinvointia.
Lehdessä on paljon hyödyllistä.
Tilaa lehti ilmaiseksi.
Toivon, että kiinnostut työstämme ja rukoilet puolestamme.
Se on helpompaa, jos tiedät toiminnastamme.
Tilauksen voi tehdä puhelimitse, postitse tai Internetin kautta.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Osoitteessa www.joycemeyer.org voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Marianne Tenetz